
A V I Z

asupra propunerii legislative pentru completarea art.49 din Legea nr.26/1996 - Codul silvic 


În conformitate cu prevederile art.95 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, cu, propunerea legislativă pentru completarea art.49 din Legea nr.26/1996 - Codul silvic, trimisă cu adresa nr. P.l.-x 648 din 11 septembrie 2006, înregistrată sub nr.31/1041 din 11 septembrie 2006.


Camera Deputaţilor este  Cameră decizională.
Senatul în calitate de primă Cameră sesizată, a respins propunerea legislativă, în şedinţa din 6 septembrie 2006.


Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din 19 septembrie 2006.



Membrii comisiei au examinat iniţiativa legislativă supusă aprobării, expunerea de motive şi avizul favorabil al Consiliului Legislativ nr.364/10.03.2006.
Guvernul prin punctul de vedere transmis, nr.1245/17.04.2006, precizează că nu susţine adoptarea acestei propuneri legislative.


În urma dezbaterilor, cu unanimitate de voturi, s-a hotărât avizarea negativă a propunerii legislative, deoarece modificările propuse contravin prevederilor art. 10, alin. (1) din Legea nr. 500/2002 privind finanţele publice locale, cu modificările ulterioare. De asemenea, pentru întreţinerea şi repararea drumurilor şi străzilor locale există prevederi legale, O.G. 43/1997 privind regimul drumurilor şi O.G. 82/2004 privind măsurile necesare privind accesibilizarea fondului forestier prin construirea de drumuri forestiere.

În raport cu obiectul şi conţinutul său, ce vizează modificarea unei legi organice, propunerea legislativă face parte din categoria legilor organice.


VICEPREŞEDINTE,                                SECRETAR,  



      Cornel Ştirbeţ

